recursal/SuperWikiNEXT-32B huggingface dataset:
Η **Σέλμα Μπιέρνσντατερ** (13 Ιουνίου 1974), επίσης γνωστή ως **Σέλμα**, είναι Ισλανδή ηθοποιός και τραγουδίστρια, γνωστή διεθνώς για την εκπροσώπηση της χώρας της στον Διαγωνισμό Τραγουδιού Γιουροβίζιον το 1999 και το 2005.

Σταδιοδρομία
------------

### Áfram Latibær

Το 1996, υποδύθηκε την "Solla Stirða" στο ισλανδικό θεατρικό έργο Áfram Latibær. Αυτός ο χαρακτήρας αργότερα εξελίχθηκε στην Στεφανία του παιδικού προγράμματος LazyTown. Επίσης χορογράφησε επεισόδια του LazyTown.

### Γιουροβίζιον

Η πρώτη εμπειρία της στη Γιουροβίζιον ήταν στον Διαγωνισμό 1999 στην Ιερουσαλήμ με το τραγούδι All Out of Luck, τοποθετώντας την Ισλανδία στην ασυνήθιστη θέση να είναι το φαβορί στα στοιχήματα. Μετά από μια ζωντανή φωνητική και οπτική απεικόνιση τη νύχτα—με τη χορογραφία να επηρεάζεται κάπως από αυτή της Καρόλας οχτώ χρόνια νωρίτερα- η Σέλμα είχε ένα πρόσκαιρο προβάδισμα στην ψηφοφορία, αλλά σταδιακά έμεινε πίσω από τη Σουηδία που εκπροσωπούσε η Σαρλότ Νίλσον. Παρά το γεγονός ότι η διαφορά Νίλσον και Σέλμας ήταν εξαιρετικά χαμηλή, όταν η Βοσνία-Ερζεγοβίνη έδωσε δωδεκάρι στη Σουηδία και τίποτα στην Ισλανδία. Ωστόσο, η δεύτερη θέση της Σέλμας στην Ιερουσαλήμ εξακολουθεί να κατατάσσεται ως η καλύτερη εμφάνιση της Ισλανδίας στον διαγωνισμό μέχρι σήμερα. Το 2009, η Γιοχάνα κατάφερε να φέρει την Ισλανδία στη δεύτερη θέση και πάλι.

Η πολύ καλή βαθμολογική εικόνα που είχε δώσει το 1999 την έκανε μια πολύ δημοφιλή επιλογή για να εκπροσωπήσει την Ισλανδία στο διαγωνισμό του 2005, που έλαβε χώρα στο Κίεβο. Ωστόσο, παρά το γεγονός ότι ήταν ένα από τα φαβορί του διαγωνισμού, το τραγούδι της If I Had Your Love δεν πέρασε στον τελικό. Αυτό ήταν το χειρότερο αποτέλεσμα της χώρας στον διαγωνισμό.

Η Σέλμα ήταν επίσης ένα από τα κύρια αξιοθέατα στο γκαλά της Γιουροβίζιον κατά το Ευρωπαϊκό Φεστιβάλ Υπερηφάνειας 2005 στο Όσλο, εκτελώντας και τις δύο συμμετοχές της στη Γιουροβίζιον. Άλλοι τραγουδιστές που παρευρέθηκαν ήταν οι Μπακάρα, Νάνε, Bobbysocks και Νόρα Μπρόκστεντ. Αργότερα το ίδιο βράδυ πραγματοποίησε μια συναυλία στο δημοφιλές κοντινό νυχτερινό κέντρο Smuget, όπου εκεί ήταν και ο Πάουλ Όσκαρ, ένας άλλος τραγουδιστής που εκπροσώπησε την Ισλανδία, αλλά και ο Γιόστεϊν Πέτερσεν, νορβηγός σχολιαστής της Γιουροβίζιον.

### Άλλες εργασίες

Το 2009, η Σέλμα έγινε μέλος της κριτικής επιτροπής του Idol Stjörnuleit, την Ισλανδική έκδοση του Pop Idol.

Δείτε επίσης
------------

* Συμμετοχή της Ισλανδίας στη Γιουροβίζιον
* Ευρωπαϊκό Φεστιβάλ Υπερηφάνειας

Παραπομπές
----------

1. ↑  (Αγγλικά) *Internet Movie Database*. nm1485923. Ανακτήθηκε στις 10  Ιανουαρίου 2016.
2. ↑  (Τσεχικά) *Česko-Slovenská filmová databáze*. 2001. 331145.
3. ↑  «Selma Björnsdóttir». *Selma Björnsdóttir – IMDb*. 19 Μαρτίου 2021. Ανακτήθηκε στις 19 Μαρτίου 2021.
 


|  |  |  |
| --- | --- | --- |
| ΠροκάτοχοςΠάουλ Όσκαρ**Minn hinsti dans** | **Συμμετοχή της Ισλανδίας στη Eurovision**1999 | ΔιάδοχοςAugust & Telma**Tell Me!** |
| ΠροκάτοχοςΓιόνσι**Heaven** | **Συμμετοχή της Ισλανδίας στη Eurovision**1999 | ΔιάδοχοςΣίλβια Νάιτ**Congratulations** |
Συντεταγμένες: 36°26′05″N 48°47′51″E﻿ / ﻿36.434722°N 48.7975°E﻿ / 36.434722; 48.7975

Το **Σολτανίγιε** (περσικά: سلطانيه‎ λατινικά: Soltania/ Sultania‎) είναι η πρωτεύουσα πόλη της Περιοχής Σολτανίγιε στην Κομητεία Αμπάρ, Ζαντζάν, Αζερμπαϊτζάν στο βορειοδυτικό Ιράν.

Κατά την απογραφή του 2006 ο πληθυσμός της ήταν 5.684 άτομα σε 1.649 οικογένειες.

Ιστορία
-------

Το Σολτανίγιε, που βρίσκεται 240 χλμ. βόρειοδυτικά της Τεχεράνης, χτίστηκε ως η πρωτεύουσα των Μογγολικών Ιλχανάτων που κυβερνούσαν το Ιράν κατά τον 14ο αιώνα. Η ονομασία που σχετίζεται με τον Ισλαμικό τίτλο ηγεμόνα του σουλτάνου μεταφράζεται αόριστα ως "Αρχοντικό". Από το Σολτανίγιε πέρασε ο Ρουί Γκονθάλεθ ντε Κλαβίχο, που ανέφερε ότι η πόλη ήταν κομβικό σημείο για την εξαγωγή μεταξιού.

Το 2005 η UNESCO αναγνώρισε το Σολτανίγιε ως Μνημείο Παγκόσμιας Πολιτιστικής Κληρονομιάς.

Εκκλησιαστική ιστορία
---------------------

Την 1η Απριλίου 1318 ιδρύθηκε η λατινική **Μητροπολίτικη Αρχιεπισκοπή του Σολτάνια**

Το 1329 η λατινική Επισκοπή τηςΣαμαρκάνδης έγιναν υποτελείς βοηθοί επίσκοποι για το Χανάτο Τσαγκατάι, μέχρις ότου ο Ταμερλάνος (ιδρυτής των Τιμουρίδων του Ουζμπεκιστάν) σάρωσε όλη τη Σαμαρκάνδη.

Αναφορές
--------

1. ↑  «World Heritage List». (Αγγλικά) Εκπαιδευτική Επιστημονική και Πολιτιστική Οργάνωση των Ηνωμένων Εθνών. Αρχειοθετήθηκε από το πρωτότυπο στις 4  Απριλίου 2019. Ανακτήθηκε στις 7  Ιουνίου 2019.
2. ↑  «GEONet Names Server». *African Studies Companion Online*. Ανακτήθηκε στις 31 Οκτωβρίου 2018.
3. ↑  «Statistical Center of Iran > Home». *www.amar.org.ir* (στα Αγγλικά). Ανακτήθηκε στις 31 Οκτωβρίου 2018.
4. ↑  Clavijo, Ruy Gonzalez de. *Narrative of the embassy of Ruy Gonzalez de Clavijo to the court of Timour at Samarcand, A.D. 1403-6*. σελ. 93. Ανακτήθηκε στις 10 Απριλίου 2018.
Συντεταγμένες: 49°36′33″N 6°33′1″E﻿ / ﻿49.60917°N 6.55028°E﻿ / 49.60917; 6.55028

Το **Σάαρμπουργκ** (γερμανικά: *Saarburg*) είναι πόλη της Γερμανίας, η οποία βρίσκεται στον νομό Τριρ-Σάαρμπουργκ στο oμόσπονδο κρατίδιο της Ρηνανίας-Παλατινάτου. Το Τριρ, πρωτεύουσα του νομού, βρίσκεται περίπου 20 χλμ. βορειοανατολικά του Σάαρμπουργκ.

Η πόλη βρίσκεται στην όχθη του ποταμού Σάαρ, από τον οποίο πήρε και το όνομά της. Ο Λόικμπαχ, παραπόταμος του Σάαρ, που διασχίζει την πόλη, σχηματίζει εντυπωσιακό καταρράκτη ύψους 18 μέτρων στο κέντρο της πόλης.

Το Σάαρμπουργκ αποτέλεσε τον μεσαίωνα φέουδο των κόμητων και στη συνέχεια δουκών του Λουξεμβούργου. Η ιστορία της πόλης ξεκίνησε με την ανέγερση του κάστρου της τον 10ο αιώνα από τον Ζίγκφριντ του Λουξεμβούργου. Ως το 18ο αιώνα το Σάαρμπουργκ ανήκε στο Ελεκτοράτο του Τριρ. Με την απόσπαση της αριστερής όχθης του Ρήνου από τους Γάλλους, η περιοχή -ως καντόνι Σάαρμπουργκ- έγινε από το 1798 ως το 1814 τμήμα του διαμερίσματος του Τριρ (*Arrondissement de Trier*). Η πόλη έγινε πρωσική μετά το Συνέδριο της Βιέννης (1814-15).

Το Σάαρμπουργκ είναι αδελφοποιημένο με την παρώνυμη γαλλική πόλη Σαρμπούρ, η οποία βρίσκεται στην όχθη του ίδιου ποταμού στo διαμέρισμα Μοζέλ. Είναι επίσης αδελφοποιημένο και με δεύτερη γαλλική πόλη, το Σουλάκ-συρ-Μερ.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 12490. Ανακτήθηκε στις 6  Αυγούστου 2018.
2. ↑  www.gstb-rlp.de/gstbrp/Wir%20%C3%BCber%20uns/Mitglieder/Gemeinden%20und%20St%C3%A4dte/?prefix=Alle. Ανακτήθηκε στις 22  Δεκεμβρίου 2019.
3. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Federal Statistical Office. Αρχειοθετήθηκε από το πρωτότυπο στις 10  Μαρτίου 2019. Ανακτήθηκε στις 10  Μαρτίου 2019.
4. ↑  (Γερμανικά) *register of German municipalities (4th quarter 2022)*. Federal Statistical Office. 12  Ιανουαρίου 2023. www.destatis.de/DE/Themen/Laender-Regionen/Regionales/Gemeindeverzeichnis/Administrativ/Archiv/GVAuszugQ/AuszugGV4QAktuell.html. Ανακτήθηκε στις 12  Φεβρουαρίου 2023.
5. ↑  «Αδελφοποίηση με την πόλη Σάρμπουργκ (Γαλλία)». Αρχειοθετήθηκε από το πρωτότυπο στις 26 Ιουνίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150304549
* LCCN: n2005007597
* GND: 4051102-9
* NKC: ge590317

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γερμανία
 |

 |
Η **Αναστασία Βλαντίμιροβνα Σλανέφσκαγια** (Ρωσικά: Анастаси́я Влади́мировна Слане́вская) είναι Ρωσίδα τραγουδίστρια, ηθοποιός, μοντέλο και τηλεοπτική προσωπικότητα γεννημένη στις 15 Μαΐου του 1980.

Βιογραφία
---------

### Πρόωρη Ζωή

Η Σλάβα γεννήθηκε στις 15 Μαΐου του 1980 στη Μόσχα. Ο πατέρας της Βλαντίμιρ Σλανέφσκι ήταν οδηγός και η μητέρα της οικονομολόγος.

### Καριέρα

Ξεκίνησε την καριέρα της ως ηθοποιός και μοντέλο κάνοντας το ντεμπούτο της το 2001 στη ρωσική σειρά «Κρότ» (Крот).

Αργότερα ξεκίνησε την καριέρα της στο τραγούδι. Το 2011 κέρδισε το ρωσικό Τηλεοπτικό Βραβείο Μουζ στην κατηγορία καλύτερο τραγούδι με το κομμάτι Ο*ντινοσέστβο* (Ρωσικά: Одиночество μτφρ: *Μοναξιά*)

Είναι επίσης τηλεοπτική προσωπικότητα και φιλάνθρωπος. Κάνει φιλανθρωπίες σε ανθρώπους που πάσχουν από HIV.

Το 2001 με 2006 έπαιξε στην σειρά «Κλαμπ» με τους Νάστια Ζαντορόζναγια και Πιότρ Φιόντοροφ. Το 2007 έπαιξε σε δύο ταινίες , τις "Παράγραφος 78" και τη συνέχεια της "Παράγραφος 78 № 2", με τον Γκόσα Κουτσένκο.

Το 2011 τραγούδησε με τον Ρώσο τραγουδιστή Στας Πιέχα.

### Προσωπική Ζωή

Η Σλάβα έχει μία κόρη, την Αλεξάντρα (γεννημένη το 1999), από τον πρώην σύζυγό της Κονσταντίν. Τον Μάιο του 2011, σε συναυλία της αποκάλυψε ότι ήταν έγκυος στο δεύτερο παιδί της.

Φιλμογραφία
-----------

| Έτος | Τίτλος | Ρόλος |
| --- | --- | --- |
| 2007 | Παράγραφος 78: Ο Κώδικας Των Κομάντο (ταινία) | Λίσα |
| 2007 | Παράγραφος 78: Ο Κώδικας Των Κομάντο 2 (ταινία) | Λίσα |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σλάβα (τραγουδίστρια)** |

* Official website
* Σλάβα στην IMDb

Παραπομπές
----------

1. ↑ Σλάβα, τραγουδίστρια
Ο **Σάββας Ηλιάδης**, γεννημένος στην Θεσσαλονίκη στις 6 Νοεμβρίου 1979, είναι Έλληνας πρώην διεθνής καλαθοσφαιριστής. Έχει ύψος 1,92 m και αγωνιζόταν στην θέση του σούτινγκ γκαρντ.

Καριέρα
-------

Ο Ηλιάδης ξεκίνησε την επαγγελματική του καριέρα από την ομάδα του Αίαντα Ευόσμου, με τον οποίο κατέλαβε την δωδέκατη θέση στην Α2 εθνική κατηγορία στην πρώτη του χρονιά και την 13η στην δεύτερη.

Το καλοκαίρι του 2002, μεταγράφηκε στον Ηρακλή, με μεγαλύτερη επιτυχία την τρίτη θέση στο πρωτάθλημα της σεζόν 2003-04.

Το 2005, μεταγράφηκε στον Πανιώνιο και αγωνίστηκε με την ελληνική εθνική ομάδα, παίζοντας στους μεσογειακούς αγώνες του 2005. Έναν χρόνο αργότερα ξεκίνησε την τριετή θητεία του στον Άρη, με τον οποίο κατέκτησε την τρίτη θέση στο πρωτάθλημα του 2006-07, χάνοντας στον τελευταίο ημιτελικό εντός έδρας από τον Ολυμπιακό με 75-83. Αγωνίστηκε με τους "κίτρινους" για δύο χρονιές στην Ευρωλίγκα, ενώ το 2008-09 έπαιξε στο ULEB Cup.

Την σεζόν 2009-10, αγωνίστηκε με την ομάδα της Καβάλας, ενώ στα μέσα της επόμενης χρονιάς υπέγραψε στον Ηρακλή, χωρίς να καταφέρει να τον βοηθήσει να αποφύγει τον υποβιβασμό.

Το 2011-12, αγωνίστηκε στην Α2 κατηγορία με την φανέλα του Ερμή Λαγκαδά, πριν συνεχίσει για δύο χρόνια στον Αίαντα Ευόσμου, ολοκληρώνοντας την καριέρα του από την ομάδα που ξεκίνησε, η οποία αγωνιζόταν στην Β' εθνική κατηγορία.

Παραπομπές
----------

1. ↑  Ψηλά το κεφάλι…Δείτε την ιστορία του μπάσκετ του Ηρακλή ...
2. ↑  Τα μαθήματα του πέμπτου ματς! - SentraGoal[*νεκρός σύνδεσμος*]
3. ↑  Top 16, Week 3 MVP: Savvas Iliadis, Aris TT Bank
4. ↑  Καβαλιώτης ο Ηλιάδης - SentraGoal[*νεκρός σύνδεσμος*]
5. ↑  Ηρακλής : Επιστρέφει ο Σάββας Ηλιάδης[*νεκρός σύνδεσμος*]
6. ↑  Στον Ερμή Λαγκαδά ο Ηλιάδης - Gazzetta.gr
7. ↑  Το αντίο του Σάββα Ηλιάδη - Ελλάδα - SPORT 24

Εξωτερικοί σύνδεσμοι
--------------------

* Σάββας Ηλιάδης, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Savvas Iliadis, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* Eurobasket.com Profile
* Ηλιάδης Σάββας - Εσακε
Ο **Σκώπασις** ήταν βασιλιάς των Σκυθών.

Όπως αναφέρει ο Ηρόδοτος κατά τη βασιλεία του εισέβαλαν στη Σκυθία οι Πέρσες του Δαρείου. Οι Σκύθες τότε χωρίστηκαν σε τρεις "μοίρες" η μία υπό τον Ιδάνθυρσο η δεύτερη υπό τον Τάξακις και η τρίτη υπό τον Σκώπασις τον οποίο ακολούθησαν και οι Σαυρομάτες. Οι Σκύθες δεν αντιμετώπισαν σε μάχη τον Δαρείο αλλά κάνοντας ανταρτοπόλεμο υποχωρώντας συνεχώς, καίγοντας τα σπαρτά και τις καλλιέργειες μολύνοντας το νερό στα πηγάδια και τις πηγές τον ανάγκασαν να σταματήσει την εκστρατεία. Η μοίρα του Σκώπασις υποχώρησε κατά μήκος της Μαιώτιδος λίμνης μέχρι τον ποταμό Τάναϊς.

Παραπομπές
----------

* [...]καὶ πρὸς μὲν τὴν μίαν τῶν μοιρέων, τῆς ἐβασίλευε Σκώπασις[...]τὴν μὲν δὴ μετὰ Σαυροματέων μοῖραν ταχθεῖσαν, τῆς ἦρχε Σκώπασις,[...] Ηροδότου, Ἱστοριῶν τετάρτη ἐπιγραφομένη Μελπομένη
Ο **Σάντφορντ Γουίλσον Μπομπ** (*λατινικό αλφάβητο : Sandford Wilson Bobb*), (Αλλαχαμπάντ, 24 Δεκεμβρίου 1883 - ), ήταν Βρετανικής καταγωγής Ινδός πρωταθλητής της αντισφαίρισης. Ήταν αναπληρωτής δικαστής στο Αλλαχαμπάντ το 1927 κι επαρχιακός δικαστής το 1937.

Έπαιξε με την εθνική ομάδα της Ινδίας στο κύπελλο Ντέιβις του 1926 χάνοντας τον μοναδικό αγώνα που έδωσε στο διπλό εναντίον της Τσεχοσλοβακίας.

Στο πρωτάθλημα Ινδίας ήταν φιναλίστ το 1923, στα ημιτελικά το 1924 και στα προημιτελικά το 1928. Είχε αγωνιστεί στο Γουίμπλεντον του 1926 όπου αποκλείστηκε στον πρώτο γύρο, την ίδια χρονιά είχε συμμετάσχει και στο Ρολλάν Γκαρός χάνοντας στον δεύτερο γύρο. Το 1925 ήταν φιναλίστ στο διεθνές πρωτάθλημα της Βεγγάλης.

Παραπομπές
----------

1. ↑  *ATP website*. BQ55. Ανακτήθηκε στις 27  Απριλίου 2022.
2. 1 2 3 4 5  Tennis Archive-Sandford Wilson Bobb Αρχειοθετήθηκε 2016-04-04 στο Wayback Machine. ανακτήθηκε στις 10 Ιανουαρίου 2018, (Αγγλικά)
3. ↑  Ο Μπομπ στο κύπελλο Ντέιβις, ανακτήθηκε στις 10 Ιανουαρίου 2018, (Αγγλικά)
4. ↑  Ο Μπομπ στην ΑΤΡ, ανακτήθηκε στις 10 Ιανουαρίου 2018, (Αγγλικά)
Ο **Σολιμάν Πασάς ο Γάλλος** (Soliman Pasha al-Faransawi), γεννημένος **Ιωσήφ Αντέλμε Σαβ** (Joseph Anthelme Sève), ήταν Γάλλος-Αιγύπτιος στρατιωτικός διοικητής.

Βιογραφία
---------

Γεννήθηκε το 1788 στη Λυών της Γαλλίας και αργότερα εντάχθηκε στον στρατό του Ναπολέοντα Βοναπάρτη και πολέμησε στις μάχες του Τραφάλγκαρ και του Βατερλώ. Στη συνέχεια προσηλυτίστηκε στο Ισλάμ και στρατολογήθηκε από τον Μεχμέτ Αλή Πασά για να βοηθήσει στην οργάνωση του Αιγυπτιακού Στρατού σύμφωνα με το ευρωπαϊκό μοντέλο. Το 1825, όπως αναφέρει ο Κανέλλος Δεληγιάννης στα απομνημονεύματά του, αποβιβάζεται μαζί με τον στρατό του Ιμπραήμ Πασά στην Πελοπόννησο και συμμετέχει στην πρώτη μάχη κατά την πολιορκία του Νεοκάστρου. Στις αρχές Αυγούστου του 1825, ο Ιμπραήμ τον ορίζει αρχηγό του στρατού του και εκστρατεύει στην περιοχή του Μυστρά και στη Μεσσηνία.

Παντρεύτηκε την αιχμάλωτη κόρη του Νικόλαου Ταμπακόπουλο, Μαρία Μύριαμ Χανέμ, με την οποία απέκτησε τρία παιδιά, τη Ναζλί, την Άασμα και τη Μαχάτι. Η εγγονή της Ναζλί που έφερε το ίδιο όνομα, παντρεύτηκε τον Βασιλιά της Αιγύπτου, Φουάντ και απέκτησαν πολλά παιδιά, μεταξύ αυτών το μετέπειτα Βασιλιά της Αιγύπτου, Φαρούκ. Πέθανε το 1860.

Παραπομπές
----------

1. ↑  *GeneaStar*. soliman.
2. ↑  Δεληγιάννης, Κανέλλος (2005). *Απομνημονεύματα*. Αθήνα: Πελεκάνος. σελ. 364. Οἱ ἐχθροί ἤρχισαν νά καταπολεμοῦν τό Νεόκαστρον δια ξηράς καί θαλασσης, εἶχον ἐπιτηδείους πυροβολιστάς καί ἀξιωματικούς Εὐρωπαίους, καθώς τόν αρνησίχριστον Γάλλον Σιέβας, λεγόμενον Σουλειμάνμπεην καί ἄλλους πολλούς

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4019080
* LCCN: n88085922
* ISNI: 0000 0000 6634 0033
* GND: 1015018009
* SELIBR: 256177
* SUDOC: 151246068

 |

 |
Η **Τρέισι Τσάπμαν** (Tracy Chapman, 30 Μαρτίου 1964) είναι Αμερικανίδα τραγουδίστρια και στιχουργός, γνωστή για τις επιτυχίες "Fast Car" και "Give Me One Reason", μαζί με τα singles "Talkin' 'bout a Revolution", "Baby Can I Hold You", "Crossroads". Έχει γίνει πολλές φορές πλατινένια και έχει λάβει τέσσερα βραβεία Grammy.

Η Chapman υπέγραψε συμβόλαιο με την Elektra Records by Bob Krasnow το 1987. Την επόμενη χρονιά κυκλοφόρησε τον πρώτο δίσκο της, *Tracy Chapman*, που έγινε παγκόσμια επιτυχία και πολλές φορές πλατινένιο. Ο δίσκος κέρδισε έξι υποψηφιότητες για βραβείο Grammy, συμπεριλαμβανομένου του Δίσκου της Χρονιάς, Καλύτερου Πρωτοεμφανιζόμενου Καλλιτέχνη, Best Female Pop Vocal Performance για το single "Fast Car", Best Contemporary Folk Album. Η Chapman κυκλοφόρησε τον δεύτερο δίσκο της, *Crossroads*, την επόμενη χρονιά που της χάρισε μια επιπλέον υποψηφιότητα για βραβείο Grammy. Από τότε, η Chapman έλαβε επιτυχία με έξι ακόμα δίσκους, που περιλαμβάνουν τον πολλαπλώς πλατινένιο τέταρτο δίσκο της, *New Beginning*, για τον οποίο κέρδισε ένα τέταρτο βραβείο Grammy Καλύτερου Ροκ Τραγουδιού, για το single "Give Me One Reason". Ο τελευταίος δίσκος της Chapman ονομάζεται *Our Bright Future* και κυκλοφόρησε το 2008.

Παραπομπές
----------

1. ↑  «Tracy Chapman». *GRAMMY.com* (στα Αγγλικά). 19 Νοεμβρίου 2019. Ανακτήθηκε στις 14 Απριλίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Tracy Chapman στο Wikimedia Commons
* Επίσημος ιστότοπος
* Δισκογραφία Τρέισι Τσάπμαν στο Discogs
* Atlantic Records page Αρχειοθετήθηκε 2009-10-26 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85433561
* **Europeana**: agent/base/61586
* LCCN: n91115660
* ISNI: 0000 0001 1476 5424
* GND: 134635485
* SUDOC: 077722329
* BNF: cb13892383n (data)
* BIBSYS: 3066583
* MusicBrainz: 1129817c-488a-4096-80c1-77fc1b107c93
* NLA: 49783358
* NKC: xx0021037
* ICCU: UBOV507568
* BNE: XX1298195

 |

 |
Σύνοψη των σωματιδίων και των δυνάμεων της σωματιδιακής φυσικής
Κατά τη Σωματιδιακή Φυσική **στοιχειώδες σωματίδιο** χαρακτηρίζεται το μικρότερο δομικό σωματίδιο της ύλης που έχει ανακαλυφθεί και που δεν διαιρείται περαιτέρω, τουλάχιστον με τα σημερινά δεδομένα σε ακόμη μικρότερα. Συνεπώς ένα **στοιχειώδες σωματίδιο** είναι ένα σωματίδιο που δεν έχει εσωτερική δομή, δεν αποτελείται δηλαδή από άλλα σωματίδια. Τα στοιχειώδη σωματίδια αποτελούν τα δομικά υλικά όλων των άλλων σωμάτιων (υποατομικών).

Τα στοιχειώδη σωματίδια, για τη πληρέστερη μελέτη τους, κατατάχθηκαν σε δυο κύριες κατηγορίες: 

* Τα σωματίδια δομής, τα φερμιόνια, που συμμετέχουν στη δομή της ύλης (αυτά είναι τα κουάρκ και τα λεπτόνια), και στα
* Τα σωματίδια φορείς, που είναι μποζόνια, και είναι φορείς των δυνάμεων. Αυτά είναι το φωτόνιο (ηλεκτρομαγνητική δύναμη), τα W και Z μποζόνια (ασθενής αλληλεπίδραση), το γκλουόνιο (ισχυρή αλληλεπίδραση) και το υποθετικό βαρυτόνιο (βαρυτική δύναμη).

Σύμφωνα με τον παραπάνω ορισμό, τα αδρόνια, (συνδυασμοί κουάρκ), όπως π.χ. το πρωτόνιο, το νετρόνιο και το πιόνιο, δεν θεωρούνται στοιχειώδη σωμάτια αφού σήμερα ξέρουμε ότι έχουν δομή και συγκεκριμένα σύμφωνα με το καθιερωμένο μοντέλο, αποτελούνται από κουάρκ τα οποία θεωρούνται τα "πραγματικά" στοιχειώδη σωμάτια, τα έσχατα δηλαδή δομικά στοιχεία της ύλης. Καθώς όμως τα κουάρκ δεν έχουν ελεύθερη κατάσταση, αρκετοί όταν αναφέρονται σε στοιχειώδη σωμάτια εννοούν και τα αδρόνια. Όχι με την έννοια ότι δεν έχουν δομή, αλλά με την έννοια ότι δεν μπορούν να χωριστούν στα συστατικά τους. Αρκετοί διατηρούν έτσι την ιστορική ονομασία "στοιχειώδη" για τα αδρόνια, σε αναλογία με τα άτομα: παρόλο που σήμερα γνωρίζουμε ότι τα άτομα μπορούν να διασπαστούν, αν και για τις χημικές αντιδράσεις ο χαρακτηρισμός "άτομα" είναι επιτυχημένος.

Ο κλάδος της φυσικής που ασχολείται με τη θεωρητική αντιμετώπιση των προβλημάτων που αφορούν τα στοιχειώδη σωματίδια, είναι η Σωματιδιακή Φυσική. Η πειραματική διαδικασία απαιτεί πολύπλοκα και δαπανηρά συστήματα, που βασίζεται κυρίως στους επιταχυντές σωματιδίων, όπου με την επιτάχυνση διάφορων τύπων σωματιδίων και τη σύγκρουση μεταξύ τους, μπορούμε να τα "διασπάσουμε" στα πιο στοιχειώδη τους μέρη, μελετώντας έτσι τη δομή της ύλης αλλά και ανακαλύπτοντας νέα σωματίδια. Για να επιτυχθεί όμως αυτό, στα επιταχυνόμενα σωματίδια παρέχονται τεράστια ποσά ενέργειας.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
στοιχειώδη σωματίδια |
| --- |
|  |
| Φερμιόνια | 

|  |  |
| --- | --- |
| Κουάρκ | 
u  · d  · c  · s  · t  · b |
|  |
| Λεπτόνια | 
ηλεκτρόνιο  · νετρίνο ηλεκτρονίου  · μιόνιο  · νετρίνο μιονίου  · ταυ  · νετρίνο ταυ |

 |
|  |
| Μποζόνια | 

|  |  |
| --- | --- |
| Φορείς | 
φωτόνιο  · W  · Z  · g |
|  |
| βαθμωτό | 
Χιγκς |

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85098374
* GND: 4014413-6
* BNF: cb119415082 (data)
* NDL: 00571436
* NKC: ph119911

 |

 |
Η **Ρίχετσα του Μπεργκ-Σέλκλινγκεν**, γερμ.: *Richeza von Berg*, τσεχικά: Richenza z Bergu‎, (π. 1095 – 27 Σεπτεμβρίου 1125) έγινε δούκισσα της Βοημίας από το 1111 έως το 1117 και ξανά από το 1120 έως το 1125, με τον γάμο της με τον Πρεμυσλίδη δούκα Βλάντισλαβ Α΄.

Βιογραφία
---------

Ήταν κόρη του από τη Σουαβία Ερρίκου Α' κόμη του Μπεργκ-Σέλκλινγκεν (π. 1116) και της συζύγου του Αδελαΐδας του Μόχενταλ (π. 1127), κόρης του Βαυαρού μαργράβου Ντήπολντ Β΄ του Βόχλουνγκ. Ο μεγαλύτερος αδελφός της Aδελαΐδας, μάργραβος Ντήπολντ Γ΄, ήταν πιστός οπαδός του βασιλιά Ερρίκου Ε΄. Η κόρη του Αδελαΐδα παντρεύτηκε τον δούκα των Χοενστάουφεν (και αργότερα βασιλιά της Γερμανίας) Φρειδερίκο Α΄ Βαρβαρόσα το 1147. Η Ρίχιντσα πήρε το όνομά της από την εκ μητρός προγιαγιά της Ριχβάρα, σύζυγο τού Μπέρτολντ Α΄ δούκα του Τσέρινγκεν.

Περί το 1110/1111 ο Ρίχετσα παντρεύτηκε τον Βλάντισλαφ Α΄, ο οποίος κυβερνούσε το δουκάτο της Βοημίας από το 1109. Η αδελφή της Σοφία παντρεύτηκε έναν άλλο πρίγκιπα των Πρεμυσλιδών, τον Όθωνα Β΄ τον Μέλα, το 1114. Η τρίτη αδελφή, η Σαλώμη του Μπεργκ (απεβ. 1144), παντρεύτηκε τον δούκα των Πιάστ της Πολωνίας, Μπολέσλαφ Γ΄ τον Στραβόστομο, το 1115. Η Ρίχετσα και η Σαλώμη εξασφάλισαν την ειρήνη μεταξύ των συζύγων τους από τη Βοημία και την Πολωνία.

Το ζευγάρι των δουκών ίδρυσε το μοναστήρι των Βενεδικτίνων του Kλάντμπουρυ το 1115. Η Ρίχετσα έκανε επίσης αρκετές δωρεές στο αβαείο Τσήφαλντεν στις πατρίδες της στη Σουαβία. Με τη μεσολάβηση της συζύγου του, το 1125 ο ετοιμοθάνατος δούκας Βλάντισλαβ Α' επέλεξε για διάδοχό του τον εξάδελφό του πρίγκιπα Όθωνα Β' τον Μέλα. Μόνο η παρέμβαση της μητέρας του, της ηλικιωμένης βασίλισσας Σφιεντοσλάβας (Σβατάβας), άλλαξε γνώμη και ο Βλάντισλαβ Γ΄ συμφιλιώθηκε με τον μικρότερο αδελφό του Σομπιέσλαφ Α΄. 

Ενώ ο Σομπιέσλαφ Α΄ έγινε δούκας μετά το τέλος του Βλαντίσλαφ, η απογοητευμένη Ρίχετσα έπρεπε να φύγει από τη Βοημία. Ήθελε να αποσυρθεί στο αβαείο του Τσήφαλντεν, ωστόσο απεβίωσε καθ' οδόν στις 27 Σεπτεμβρίου 1125. Είναι θαμμένη στο αβαείο του Ράιχενμπαχ στη Βαυαρία. Ο μεγαλύτερος γιος της Βλάντισλαβ Β' διαδέχθηκε τον θρόνο της Πράγας μετά το τέλος του δούκα Σομπιέσλαφ Α΄ το 1140.

Οικογένεια
----------

* Σβατάβα (Λουιτγκάρντα, απεβ. μετά το 1146).
* Βλάντισλαβ Β΄ ( π. 1110 – 18 Ιανουαρίου 1174), δούκας της Βοημίας από το 1140, βασιλιάς της Βοημίας από το 1158.
* Ντήπολντ Α΄ του Γιάμνιτς (απεβ. τον Αύγουστο του 1167), αντιβασιλιάς της Βοημίας.
* Γίντριχ (Ερρίκος· απεβ. μετά το 1169), πατέρας του δούκα Μπρέτισλαβ Γ'.

Βιβλιογραφία
------------

* KAREŠOVÁ, Z.; PRAŽÁK, J. *Královny a kněžny české*. Πράγα : X-Egem, 1996.

Βιβλιογραφικές αναφορές
-----------------------

1. ↑  p11393.htm#i113922. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.
3. ↑  KAREŠOVÁ, Z.; PRAŽÁK, J. *Královny a kněžny české*. Prague : X-Egem, 1996.
Ο **Τιμόμαχος** υπήρξε αρχαίος Αθηναίος στρατηγός από τις Αχαρνές Αττικής.

Βιογραφία
---------

Υπηρέτηε πολλές φορές ως στρατηγός της Αθήνας. Το 366 π.Χ. άφησε τον Επαμεινώνδα να περάσει την οροσειρά. Το 361 π.Χ. ήταν επικεφαλής μιας μοίρας στην Καλλίπολη για να ενισχύσει τον γαμπρό του, Καλίστρατο απο τις Αφίδνες που βρίσκονταν εκεί εξόριστος. Μετά την κατάληψη της Σηστού απο τόν Κότυ ο Τιμόμαχος κατηγορήθηκε από τον Αθηναίο πολιτικό Απολλόδωρο για προδοσία και στην εισαγγελία που ακολούθησε καταδικάστηκε σε θάνατο. Απόδρασε από την Αθήνα και γλύτωσε από την καταδίκη του.

Πηγές
-----

* Ξενοφών, *Ελληνικά*, 7,1,41
* Δημοσθένης, *Orationes*, 36,53
Συντεταγμένες: 12°6′19.8″N 68°56′13.9″W﻿ / ﻿12.105500°N 68.937194°W﻿ / 12.105500; -68.937194

Το **Ρίφφορτ** (ολλανδικά: *Riffort*) είναι ένα εκ των, συνολικά, οκτώ φρουρίων στο νησί του Κουρασάο, εξαρτώμενου εδάφους του Βασιλείου των Κάτω Χωρών στις Μικρές Αντίλλες. Η συγκεκριμένη κατασκευή βρίσκεται στα δυτικά της εισόδου του Όρμου της Αγίας Άννης (ολλανδικά: *Sint Annabaai*).

Το 1824, ο αντιστράτηγος Κράγιενχοφφ κλήθηκε να προχωρήσει σε βελτιωτικές εργασίες των οχυρώσεων του νησιού, οι οποίες ήσαν είτε ξεπερασμένες είτε σε κακή κατάσταση. Μετά το πέρας της ειδικής αποστολής του Κράγιενχοφφ, το 1828, ξεκίνησαν εργασίες ανέγερσης του Ρίφφορτ, καθώς και του Φρουρίου Βάτερ, των οποίων η κατασκευή διήρκεσε έως το 1829. Στο εσωτερικό του, το φρούριο διέθετε αντιβομβαρδιστικό καταφύγιο, εντός του οποίου βρισκόταν η αλυσίδα η οποία είχε τη δυνατότητα να κλείσει την πρόσβαση στον όρμο.

Σήμερα, τμήμα του φρουρίου στεγάζει εμπορικό κέντρο, καθώς και ένα καζίνο.

Δείτε επίσης
------------

* Ιστορία της Ολλανδίας
* Καραϊβική Θάλασσα
* Φρούριο Νάσσαου (Κουρασάο)

Παραπομπές
----------

1. ↑  (Αγγλικά) Hartog, Johannes (1980). *Twelve Forts of the Netherlands Antilles*. "Beaujonville" Mansion. Ανακτήθηκε στις 5 Αυγούστου 2015.
2. ↑  (Αγγλικά) Frommer's (12 Ιουνίου 2012). *AARP Caribbean*. John Wiley & Sons. ISBN 9781118266687. Ανακτήθηκε στις 5 Αυγούστου 2015.
3. ↑  (Αγγλικά) Roo, Jos de· Haseth, Carel de (1 Ιανουαρίου 1993). *Curaçao: scenes and behind the scenes*. Van Dorp-Eddine. ISBN 9789060118481. Ανακτήθηκε στις 5 Αυγούστου 2015.
4. ↑  (Αγγλικά) Sullivan, Lynne (15 Απριλίου 2011). *Curacao Travel Adventures*. Hunter Publishing. ISBN 9781588437297. Ανακτήθηκε στις 5 Αυγούστου 2015.
5. ↑  (Αγγλικά) Colón, Christina Paulette· Flippin, Alexis Lipsitz· Marino, John· Porter, Darwin· Prince, Danforth (22 Ιουλίου 2011). *Frommer's Caribbean*. John Wiley & Sons. ISBN 9781118107348. Ανακτήθηκε στις 5 Αυγούστου 2015.
Συντεταγμένες: 36°35′39.05″N 2°26′34.88″E﻿ / ﻿36.5941806°N 2.4430222°E﻿ / 36.5941806; 2.4430222

Η **Τιπαζά** (πρώην *Τεφεσέντ,* Σενουά-βερβερικά: **Μπαζάρ,** **ⴱⴰⵣⴰⵔ**, αραβικά: تيپازة‎) είναι βερβερόφωνη πόλη και πρωτεύουσα της ομώνυμης επαρχίας στην Αλγερία. Όταν αποτελούσε τμήμα της Ρωμαϊκής Αυτοκρατορίας, ονομαζόταν *Τιπάσα*. Η σύγχρονη πόλη ιδρύθηκε το 1857 και είναι ιδιαίτερα γνωστή για τα αρχαία της μνημεία και τις παραλίες της. Σύμφωνα με την απογραφή του 2008 έχει 25.225 κατοίκους.

Ιστορία
-------

### Αρχαία ιστορία

Η *Τιπάσα*, όπως ονομαζόταν τότε η πόλη, ήταν παλιός καρχηδονιακός εμπορικός σταθμός ο οποίος κατακτήθηκε από την Αρχαία Ρώμη. Στη συνέχεια μετατράπηκε σε στρατιωτική αποικία από τον αυτοκράτορα Κλαύδιο για την κατάκτηση των βασιλείων της Μαυριτανίας.

Στη συνέχεια έγινε ισοπολίτιδα πόλη με την ονομασία *Colonia Aelia Tipasensis*, η οποία έφθασε στους 20.000 κατοίκους κατά τον 4ο αιώνα, σύμφωνα με τον Στεφάν Γκσελ.

Η πόλη λειτούργησε ως σημαντικό χριστιανικός κόμβος κατά τη διάρκεια των τελευταίων αιώνων της ρωμαϊκής διακυβέρνησης, με τρεις βασιλικές. 

Η Τιπάσα καταστράφηκε από τους Βανδάλους το 430 μ.Χ. αλλά ανακατασκευάστηκε από τους Βυζαντινούς ένα αιώνα αργότερα. Στα τέλη του έβδομου αιώνα η πόλη κατεδαφίστηκε από τις δυνάμεις των Ομεϋαδών και ερειπώθηκε.

Τον 19ο αιώνα ο τόπος αποικίστηκε και πάλι. Πλέον η πόλη αποτελεί σημαντικό τουριστικό προορισμό στην Αλγερία, κυρίως λόγω των αρχαιολογικών ευρημάτων της Τιπάσα.

Η πόλη και τα περίχωρά της αποτελούν τη μεγαλύτερη βερβερόφωνη κοινότητα της δυτικής Αλγερίας, των Σενουά.

Φωτογραφίες
-----------

* Αρχαιολογικά ευρήματα της ΤιπάσαΑρχαιολογικά ευρήματα της Τιπάσα
* Βασιλική του Αγίου ΚρισπίνουΒασιλική του Αγίου Κρισπίνου
* Βασιλικό Μαυσωλείο της ΜαυριτανίαςΒασιλικό Μαυσωλείο της Μαυριτανίας

Παραπομπές
----------

1. ↑  «Population résidente des ménages ordinaires et collectifs (MOC) selon la commune de résidence et le sexe et le taux d'accroissement annuel moyen (1998-2008)». National Office of Statistics. Ανακτήθηκε στις 9  Απριλίου 2020.
2. ↑  «Population résidente des ménages ordinaires et collectifs (MOC) selon la commune de résidence et le sexe et le taux d'accroissement annuel moyen (1998-2008)» (PDF). *www.ons.dz*. Ανακτήθηκε στις 9 Απριλίου 2020.
3. ↑  «Tipasa». *UNESCO World Heritage Centre* (στα Αγγλικά). Ανακτήθηκε στις 9 Απριλίου 2020.
4. ↑  Devijver, Hubert (1992). *The equestrian officers of the Roman imperial army*. Leipzig: F. Steiner. σελ. 253. ISBN 978-3-515-06179-7.
5. ↑  Toutain, Jules. «Fouilles de M. Gsell à Tipasa : Basilique de Sainte Salsa». *Mélanges d'archéologie et d'histoire* **11** (1): 179–185. doi:10.3406/mefr.1891.6684. .
6. ↑  Boda, Sharon La (1994). *International Dictionary of Historic Places: Middle East and Africa*. Chicago: Taylor & Francis. σελ. 697. ISBN 978-1-884964-03-9.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127920031
* LCCN: n85358086
* GND: 4119621-1
* SUDOC: 027300803

 |

 |
Η σημαία της Σετομάα
Η **Σετομάα** (μετάφραση: Γη των Σέτο, εσθονικά: Setumaa, ρωσικά: Сетумаа‎, Σέτο: Setomaa) είναι μια περιοχή της Εσθονίας η οποία βρίσκεται νότια της Λίμνης Πέιπους, η οποία κατοικείται από τους Σέτο, μια εθνότητα που παρουσιάζει μεγάλη συγγένεια με τους Εσθονούς. Οι Σέτο είναι κατά κύριο λόγο Χριστιανοί Ορθόδοξοι και είναι φιννοουγγρικής καταγωγής όπως και η Εσθονία.

Η διάλεκτος Σέτο είναι μια παραλλαγή της νότιας εσθονικής διαλέκτου. Η ιστορική έκταση της Σετομάα καταλαμβάνουν εδάφη που ανήκουν σήμερα τόσο στην Εσθονία όσο και στη Ρωσία. Η εσθονική Σετομάα αποτελείται προς το παρόν από εδάφη της επαρχίας Βόρου τα οποία βρίσκονται στη νοτιοανατολική Εσθονία και συνορεύουν με τη Ρωσία. Το Πετσέρι (το οποίο στα ρωσικά λέγεται Πετσόρι) είναι το ιστορικό και πολιτιστικό κέντρο των Σέτο.

Τρέχουσα υποδιαίρεση
--------------------

Το εσθονικό τμήμα της Σετομάα αποτελείται από τις παρακάτω διοικητικές μονάδες:

* Εντός της επαρχίας Βορουμάα:
	+ ενορία Σετομάα (δήμος)

Σύμφωνα με αποτελέσματα της εσθονικής διοικητικής μεταρρύθμισης του 2017 συνέχισε να υπάρχει η ενορία Σετομάα.

Το ρωσικό τμήμα της Σετομάα αποτελείται από την επαρχία Πετσόρσκι, η οποία αποτελεί τμήμα της περιφέρειας Πσκοφ. Μεταξύ των ετών 1918 και 1944, η περιοχή ήταν μια επαρχία της Εσθονίας, η επαρχία Πετσέρι. Το 1944 σχεδόν ολόκληρο το έδαφος της επαρχίας εκχωρήθηκε στη Ρωσία με απόφαση των σοβιετικών αρχών, όπως και κάποια εσθονική εδάφη ανατολικά της Νάρβας.

Μετά την επανάκτηση της εσθονικής ανεξαρτησίας από την Σοβιετική Ένωση το 1991, προέκυψε μια εδαφική διαφορά ανάμεσα στην Εσθονία και τη Ρωσία σχετικά με την κυριότητα αυτής της περιοχής. Το 1995 έληξε αυτή η διαφορά, καθώς η Εσθονία απέσυρε τις διεκδικήσεις της στην περιοχή.

Σύμβολα
-------

Η σημαία της εσθονικής Σετομάα (και σημαία των Σέτο) έχει τη μορφή του σκανδιναβικού σταυρού. Το περίγραμμα είναι λευκό, ενώ εντός κόκκινων, λευκών και μπλε εναλλασόμενων ριγών υπάρχει ένα εναλλασόμενο μοτίβο, το οποίο προφανώς εκπροσωπεί την παράδοση των Σέτο.

Παραπομπές
----------

1. ↑  Estonian-Russian border agreement sent to Russian Duma for ratification. The Baltic Times. 20.03.2015
Ο **Σαΐντ Μοχάμεντ Τζοχάρ** (Said Mohamed Djohar, 1918-2006) ήταν πολιτικός από τις Κομόρες, που χρημάτισε ο πρώτος δημοκρατικά εκλεγμένος πρόεδρος του νησιωτικού κράτους το 1989-95 και το 1995-1996. Τον διαδέχθηκε στην πρώτη του θητεία ο Κααμπί Ελ-Γιαχρουτού και στη δεύτερη ο Μοχάμετ Τακί.

Βιογραφία
---------

Γεννήθηκε στη Μαζούνγκα της Μαδαγασκάρης στις 22 Αυγούστου του 1918. Δίδυμος αδερφός του σοσιαλιστή προέδρου Αλί Σοϊλί, έγινε ανώτατος δικαστικός. Μετά τη δολοφονία του προέδρου Αχμέτ Αμπνταλά το 1989, ο Τζοχάρ έγινε αρχηγός της Προσωρινής Κυβερνήσεως. Ανατράπηκε από το Γάλλο μισθοφόρο Μπομπ Ντενάρ στις 27 Σεπτεμβρίου του 1995, με πραξικόπημα και επί πολλές ημέρες κρατείτο αιχμάλωτος σε στρατώνα. Η γαλλική κυβέρνηση τον φυγάδευσε για ιατρικούς λόγους στο νησί Ρεϊνιόν και τον εμπόδισε να επιστρέψει στις Κομόρες ως τον Ιανουάριο του 1996. Στις εκλογές εκείνης της χρονιάς ηττήθηκε από τον Μοχάμετ Τακί. Πέθανε σε ηλικία 87 ετών στο σπίτι του στο Μορονί, στις 23 Φεβρουαρίου του 2006.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 16667387p.
2. ↑  www.nytimes.com/2006/02/25/obituaries/said-mohamed-djohar-87-comoros-leader-is-dead.html.
3. ↑  «Angola Press». Αρχειοθετήθηκε από το πρωτότυπο στις 26 Σεπτεμβρίου 2007. Ανακτήθηκε στις 23 Φεβρουαρίου 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Said Mohamed Djohar στο Wikimedia Commons
* Βιογραφία στο Rulers

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 265452923
* LCCN: n2002099657
* ISNI: 0000 0003 8263 6629
* GND: 12430303X
* BNF: cb16667387p (data)

 |

 |
Συντεταγμένες: 35°33′6.908″N 24°11′36.737″E﻿ / ﻿35.55191889°N 24.19353806°E﻿ / 35.55191889; 24.19353806

Άποψη από ψηλά

Η **παραλία του Στεφάνου Σεϊτάν** ή **παραλία Σεϊτάν Λιμάνια** στα Χανιά της Κρήτης είναι ένας από τους τρεις όρμους που δημιουργεί ή θάλασσα στην περιοχή του Ακρωτηρίου.
Η ονομασία είναι τουρκικής προέλευσης, από την περίοδο της Τουρκοκρατίας στο νησί και σημαίνει διαβολικός *(Διαβολικά/Καταραμένα Λιμάνια)*. Ο χαρακτηρισμός αυτός οφείλεται στην επικινδυνότητα των κυματισμών στην περιοχή. 
Η τοποθεσία αναφέρεται και ως *Άγιος Ραφαήλ*, από την εκκλησία που εντοπίζεται στο σημείο που αρχίζει το φαράγγι, καθώς και ως *Άγιος Σπυρίδωνας* από το παλιό εκκλησάκι που είναι χτισμένο εκεί μέσα στο βράχο.
Η παραλία έχει χαλίκι και άμμο και λόγω του δύσβατου σημείου στο οποίο βρίσκεται, τα τελευταία μόλις χρόνια έχει γίνει ευρέως γνωστός και δημοφιλής προορισμός.

Τοποθεσία
---------

Τα Σεϊτάν Λιμάνια στη βορειοανατολική περιοχή του Ακρωτηρίου, λίγο μετά το χωριό *Χορδάκι*, απέχουν περίπου 20 χιλιόμετρα από το κέντρο των Χανίων.

Πηγές
-----

* 
* Αρχειοθετήθηκε 2017-05-04 στο Wayback Machine.
*
Ο **Τιμόλαος ο Κορίνθιος** ήταν αρχαίος Έλληνας πολιτικός της Κορίνθου που μαζί με τον συμπολίτη του Πολυάνθη είχε διαφθαρεί από τους λεγόμενους "τοξότες", τα νομίσματα με τα οποία τον δωροδόκησε ο Τιμοκράτης ο Ρόδιος, προκειμένου να υποκινήσει την πατρίδα του σε πόλεμο με τη Σπάρτη. Απώτερος σκοπός αυτής της υποκίνησης ήταν ν΄ αναγκαστεί η Σπάρτη ν΄ ανακαλέσει τον Αγησίλαο από την Ιωνία στην οποία είχε καταφύγει.

Έτσι κατά το συνέδριο των συμμάχων Αθηναίων, Θηβαίων, Αργείων και Κορινθίων το 395 π.Χ. ο Τιμόλαος και άλλοι (που είχαν δωροδοκηθεί) υποστήριξαν την άμεση επίθεση κατά των Σπαρτιατών και μάλιστα εντός της Λακωνικής χώρας πριν εκείνοι προλάβουν να ενισχυθούν με επικουρικές δυνάμεις. Η γνώμη του όμως δεν υπερίσχυσε ως προς το άμεσο της επιχείρησης έναντι της γνώμης των Θηβαίων και Αθηναίων για μια απαραίτητη προπαρασκευή. (Παυσανίας, Λακωνικά, Θ.8).

Πηγές
-----

"Μεγάλη Ελληνική Εγκυκλοπαίδεια Δρανδάκη" τομ.ΚΓ΄, σελ.45
Ο **Στάθης Χατζής** του Γεωργίου, από τη Σύμη (1878 - 1936), ήταν ο κορυφαίος «γυμνός δύτης» (δηλαδή χωρίς σκάφανδρο) και σπογγαλιευτής του ελληνικού  σπογγαλιευτικού στόλου της Σύμης την περίοδο 1900 – 1930, ο οποίος έγινε γνωστός εξαιτίας των θρυλικών ικανοτήτων του στην ελεύθερη κατάδυση, όπως λέγεται σήμερα η κατάδυση με άπνοια.

Την περίοδο της Ιταλοκρατίας στα Δωδεκάνησα, στις 16 Ιουλίου του 1913 ο **Στάθης Χατζής** κάνοντας επί πολλές ώρες μια σειρά από ελεύθερες καταδύσεις έως τα 88 μέτρα βάθος, με το καμπανέλι του, όπως λέγανε στη Σύμη, το μάρμαρο το οποίο χρησιμοποιούσε για βάρος στην κατάδυση, εντόπισε στο βυθό και στη συνέχεια έδεσε την χαμένη άγκυρα του ιταλικού θωρηκτού "Regina Margherita", στα Πηγάδια της Καρπάθου, η οποία βρισκόταν σε βάθος 77 μέτρων. Στην διάρκεια των τριών ημερών των καταδυσεών του ο Στάθης έκανε τουλάχιστον 16 βουτιές σε βάθη ρεκόρ μεγαλύτερα των 50 μέτρων και χρειάστηκε να κατέβει έως τα 88 μέτρα όπως έλεγε ο ίδιος. Ο ίδιος εξηγούσε ότι μάζευε σφουγγάρια ως και στα 100 μέτρα, ενώ στα 30 μέτρα μπορούσε να μένει επί 7 λεπτά μαζεύοντας σπόγγους από τον βυθό. Η περιγραφή των απίστευτων επιδοσεών του από τον ιταλικό στόλο παρέμεινε ένας απίστευτος θρύλος για δεκαετίες, αν και αυτές επιβεβαιώθηκαν στο τέλος του 20ού αιώνα.

Πηγές - Παραπομπές
------------------

* "Freediving: The Story of Stathis Hatzis: And the history of sponge - fishing freedivers in Greece",Yannis Detorakis, 2017, Printed edition and Kindle book, ISBN-10 : 1545344442, ISBN-13 : 978-1545344446

* "Ελεύθερη Κατάδυση - Η Ιστορία: Ο Στάθης Χατζής και οι γυμνοί σφουγγαράδες - ελεύθεροι δύτες με την καμπανελόπετρα", Γιάννης Δετοράκης, 2017, Έντυπη έκδοση και E-book. ISBN-10 : 1543151795, ISBN-13 : 978-1543151794

* *"Ο Κατακτητής του Απέραντου Γαλάζιου: Η ιστορία και οι περιπέτειες του μεγαλύτερου ελεύθερου δύτη του Στάθη Γ. Χατζή", του Γιάννη Δετοράκη, Έκδοση 1996,Ι.Δετοράκης*
* *"Homo Delphinus, The Dolphin within Man", Jacques Mayol, p.196-199, Editions Idelson-Gnocchi, ISBN 1-928649-03-3*

1. ↑  Ο Στάθης Χατζής στον ιταλικό τύπο από το www.sansimera.gr
Το **«Τοπίο με τον Καλό Σαμαρείτη»** είναι ζωγραφικός πίνακας, ελαιογραφία πάνω σε ξύλο βελανιδιάς, που ζωγράφισε το 1638 ο μεγάλος Ολλανδός καλλιτέχνης Ρέμπραντ. Είναι η μία από τις μόλις 6 τοπιογραφίες-ελαιογραφίες του Ρέμπραντ, και ο ένας από τους μόλις τρεις πίνακές του που βρίσκονται σήμερα σε συλλογές στην Πολωνία. Εικονογραφεί την παραβολή του Καλού Σαμαρείτη από το *Κατά Λουκάν Ευαγγέλιον*. Ωστόσο, το βιβλικό θέμα είναι δευτερεύον, με την έμφαση να δίνεται στη σύνθεση ενός ατμοσφαιρικού τοπίου.

Το έργο αγοράσθηκε σε μια δημοπρασία στο Παρίσι από τον Ζαν-Πιερ Νορμπλέν ντε λα Γκουρνταίν, ο οποίος έζησε μετά πολλά χρόνια στην Πολωνία, και έτσι ο πίνακας πέρασε στην κατοχή της Πολωνίδας πριγκίπισσας και συλλέκτριας Ιζαμπέλα Τσαρτορίσκα. Η συλλογή της Τσαρτορύσκα μεταφέρθηκε αργότερα από τον «Γοτθικό Οίκο» της του Πουγουάβι στην Κρακοβία και εξαιτίας αυτού υπήρξε ένας από τους ζωγραφικούς πίνακες που λεηλατήθηκαν από τους Γερμανούς το 1939. Μετά τον Β΄ Παγκόσμιο Πόλεμο, χάρη σε έρευνες του ιστορικού της τέχνης Κάρολ Εστρέιχερ, επιστράφηκε και σήμερα εκτίθεται στο Μουσείο Τσαρτορίσκι της Κρακοβίας. Ο πίνακας αποτελεί πλέον δημόσια περιουσία, καθώς τον Δεκέμβριο του 2016 το συγκεκριμένο μουσείο με ολόκληρη τη συλλογή του πουλήθηκαν στο πολωνικό κράτος έναντι 100 εκατομμυρίων ευρώ.

  

* Με τον ίδιο τίτλο υπάρχει και ένας πίνακας του Φλαμανδού ζωγράφου Φρανς Μόστερτ (1528-1560), το μοναδικό υπογεγραμμένο έργο του συγκεκριμένου καλλιτέχνη που σώζεται. Αυτό εκτίθεται σήμερα στο Βασιλικό Μουσείο Καλών Τεχνών της Αμβέρσας.

Πηγές
-----

* O Rembrandta "Krajobrazie z miłosiernym Samarytaninem" στο *arthistoricum.net*
* *Muzeum Czartoryskich. Historia i zbiory*, Κρακοβία 1998
Η **σαΐτα**, *Platyceps najadum* (Eichwald, 1831) είναι φίδι της οικογένειας Colubridae. Πρόκειται για φίδι μη δηλητηριώδες και ακίνδυνο για τον άνθρωπο.

Περιγραφή
---------

Ημερόβιο, πολύ νευρικό και ασύγκριτα γρήγορο φίδι, που κυνηγά επίμονα την λεία του μερικές φορές για μεγάλες αποστάσεις. Μπορεί να φτάσει μέγιστο μήκος 135cm, συνήθως όμως λιγότερο. Από το επίπεδο της θάλασσας μέχρι και τα 2000m υψόμετρο.

Γεωγραφική κατανομή
-------------------

Απαντάται στην Βαλκανική χερσόνησο (Ελλάδα, Τουρκία, Βουλγαρία, Κροατία, Μαυροβούνιο, Βοσνία-Ερζεγοβίνη, Βόρεια Μακεδονία, Αλβανία και στην περιοχή του Καυκάσου (Ρωσία, Γεωργία, Αζερμπαϊτζάν, Αρμενία), καθώς και στην Κύπρο, τη Συρία και το Ιράκ.

Στην Ελλάδα εντοπίζεται στην ηπειρωτική Ελλάδα, την Πελοπόννησο, την Εύβοια και πολυάριθμα νησιά (Θάσος, Σαμοθράκη, Λήμνος, Λέσβος, Χίος, Σάμος, Πάτμος, Λέρος, Κάλυμνος, Κως, Ρόδος, Κέρκυρα, Σαλαμίνα, Αίγινα, Αγκίστρι, Πόρος, Σπέτσες, Κέα, Κύθνος.

Παραπομπές
----------

1. 1 2  «herpetofauna.gr - Ελληνική Ερπετοπανίδα». *www.herpetofauna.gr*. Ανακτήθηκε στις 15 Φεβρουαρίου 2020.
2. ↑  «Platyceps najadum». *The Reptile Database*. Ανακτήθηκε στις 15 Φεβρουαρίου 2020.
Το **σιδηροδρομικό δυστύχημα του Εκλς το 1941** συνέβη στις 30 Δεκεμβρίου 1941 στο ανατολικό άκρο του σιδηροδρομικού σταθμού Εκλς στο Μείζον Μάντσεστερ, Λάνκασαϊρ {Lancashire) της Αγγλίας.

Τα γεγονότα
-----------

Ένα τρένο  πέρασε σήματα σε κίνδυνο με ομίχλη και μπλακ άουτ εν καιρώ πολέμου και συγκρούστηκε περίπου στις 30 μίλια/ώρα με τρένο με κατεύθυνση ανατολικά  που διέσχιζε διασταύρωση. Μια σημαντική αιτία που συνέβαλε στο δυστύχημα ήταν ότι ο σηματωρός είχε λανθασμένα αναστείλει τη "λειτουργία σε ομίχλη", η οποία θα άφηνε μεγαλύτερες αποστάσεις μεταξύ των συρμών, λόγω παρεξήγησης σχετικά με το εάν οι σηματωροί ομίχλης βρίσκονταν σε υπηρεσία. Η ομίχλη επιδεινώθηκε από το κοντινό πλωτό κανάλι του Μάντσεστερ και η ορατότητα ήταν έως και 10 γιάρδες.

Έρευνα
------

Έρευνα για το δυστύχημα ξεκίνησε στις 7 Ιανουαρίου 1942. 

Στο πόρισμα της Εξεταστικής ο Επιθεωρητής του Υπουργείου Μεταφορών κατηγόρησε τον σηματωρό για το δυστύχημα.  Δεν θα έπρεπε να είχε επιτραπεί στον συρμό από το Ρόχντεϊλ (Rochdale) να πάει προς την κατειλημμένη διασταύρωση, κάτι που προκλήθηκε από τη μη τήρηση των κανονισμών μπλοκ από τον σηματωρό και μια σύγχυση σχετικά με το ποιοι σηματωροί ομίχλης βρίσκονταν σε υπηρεσία.  Ο μηχανοδηγός θεωρήθηκε επίσης εν μέρει υπεύθυνος για την ταχύτητά του σε συνθήκες χαμηλής ορατότητας, που δεν του επέτρεπαν να παρατηρήσει τα σήματα.  Ο επιθεωρητής σημείωσε επίσης ότι εάν στα τρένα είχε τοποθετηθεί αυτόματο σύστημα ελέγχου αμαξοστοιχίας, το οποίο δοκιμάστηκε πρόσφατα από το LMS στην περιοχή του Λονδίνου, θα είχε αποτρέψει τη σύγκρουση στην ομίχλη.

Θύματα
------

Οι αρχικές αναφορές έκαναν λόγο για τουλάχιστον 15 νεκρούς και 100 τραυματίες.  Μερικοί πέθαναν αργότερα στο νοσοκομείο και συνολικά 23 άνθρωποι σκοτώθηκαν και 57 τραυματίστηκαν σοβαρά.

Σημειώσεις
----------

1. ↑  Δρομολόγιο των 06:30΄ από Rochdale προς Pennington
2. ↑  Το δρομολόγιο των 06:53΄ από το Kenyon Junction προς Manchester Exchange

Παραπομπές
----------

1. ↑  Wilson, Major G R S (9 April 1942), *Accident Report*, Ministry of War Transport, ανακτήθηκε στις 2008-11-12  (Poor-quality scanned typescript)
2. 1 2 3 4 5  «Signalman was Confused - Blamed for Eccles train crash». *Newcastle Evening Chronicle*. 25 April 1942.
3. ↑  «15 Killed and 100 Injured in Eccles Rail Crash». *Manchester Evening News*. 30 December 1941.
Στη φινλανδική μυθολογία, ο **Τούονι** ήταν ο θεός του Κάτω Κόσμου, της Τούονελα. 

Αναφέρεται στο φινλανδικό έπος Καλέβαλα: είναι σύζυγος της Τούονεταρ κι ως παιδιά τους φέρονται η θεά Λόβιαταρ, η Βάμματαρ και η θεότητα Κίβουταρ. 

Στο 16ο κεφάλαιο του έπους, αναφέρεται πως ο σαμάνος Βάιναμοϊνεν ταξιδεύει στην Τούονελα για να αναζητήσει τη γνώση των νεκρών. Στο ταξίδι συναντάει μια αντίστοιχη φιγούρα του Χάροντα, η οποία τον περνάει από τον ποταμό του Τούονι σε ένα νησάκι, όπου δεν βρίσκει τα ξόρκια που αναζητούσε και μετά βίας καταφέρνει να διαφύγει από το μέρος, ρίχνοντας κατάρα σε όποιον ζωντανό προσπαθήσει να φτάσει εκεί.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Φινλανδική μυθολογία |
| --- |
|  |
| Θεότητες και πνεύματα | 
* Άγιαταρ
* Άκκα
* Άχτι
* Βέλλαμο
* Έγκρες
* Ίλματαρ
* Ίλμαρινεν
* Κάλμα
* Κούου
* Λόβιαταρ
* Λόουχι
* Μιελίκκι
* Ούκκο
* Πέκκο
* Πέρκελε
* Ράουνι
* Τάπιο
* Τουόνεταρ
* Τούονι
 |
|  |
| Τοποθεσίες | 
* Τούονελα
* Πόγιολα
* Καλεβάλα
 |
|  |
| Ήρωες | 
* Βέινεμουινεν
* Γιόουκαχαϊνεν
* Λέμμινκαϊνεν
* Άντερο Βίπουνεν
* Κούλλερβο
* Σάμπο
 |

 |
Ο **Σάσα Μάρκοβιτς**, γεννημένος στις 21 Ιουλίου 1977 στην Τούζλα της Βοσνίας, είναι πρώην επαγγελματίας καλαθοσφαιριστής. Έχει ύψος 2,10 μέτρα και αγωνιζόταν στην θέση του σέντερ.

Καριέρα
-------

Ο Μάρκοβιτς ξεκίνησε την καριέρα του από τα τμήματα υποδομής της Παρτιζάν Βελιγραδίου και το καλοκαίρι του 1995 συμφώνησε με την ομάδα του Παναθηναϊκού, όπου παρέμεινε για δύο χρόνια.

Το 1997-98, αγωνίστηκε στο πρωτάθλημα της Α1 με την ομάδα του Πανιωνίου. Ακολούθησε ένας χρόνος αγωνιστικής απραξίας, πριν συμφωνήσει με την ομάδα του Ηρακλείου την σεζόν 1999-00, βοηθώντας την να κερδίσει την παραμονή της στην ανώτερη κατηγορία με 5,4 πόντους σε 16 αγώνες.

Το 2000-01, φόρεσε την φανέλα του Άρη Θεσσαλονίκης, όπου αγωνίστηκε σε 22 αγώνες με μέσους όρους 7,5 πόντων, 6,2 ριμπάουντ και 1,0 κοψίματος ανά αγώνα. Ακολούθησε ο ΚΑΟΔ, όπου δεν κατάφερε να κερδίσει την παραμονή του, παρ' ότι ο Μάρκοβιτς έκανε την καλύτερη σεζόν της καριέρας του με 11,5 πόντους ανά αγώνα.

Το 2002-03, κατέκτησε την όγδοη θέση του ελληνικού πρωταθλήματος με τον Ιωνικό Νέας Φιλαδέλφειας, βοηθώντας την ομάδα των Αθηνών να κερδίσει την συμμετοχή της στο ULEB Cup της επόμενης χρονιάς.

Το καλοκαίρι του 2003, συμφώνησε με την ιταλική Σναϊντέρο Ούντινε, όπου παρέμεινε για δύο σεζόν όντας αναπληρωματικός, πριν συνεχίσει το 2005 στην Αβελίνο για έξι αγώνες. Επέστρεψε στην Ελλάδα το 2006-07, για να αγωνιστεί με την ομάδα του Απόλλωνα Πατρών.

Το 2007-08, μεταγράφηκε στον Απόλλωνα Λεμεσού από την Κύπρο και αγωνίστηκε σε τρία παιχνίδια με την γαλλική Λιμόζ, πριν κλείσει την καριέρα του στην ICBS, το 2008-09.

Παραπομπές
----------

1. ↑  Iraklio | Above Average
2. ↑  Aris vs Milon (92-67) | Above Average
3. ↑  Sasa Markovic Europe Stats | Basketball-Reference.com
4. ↑  Sasa MARKOVIC | Season 2002/2003[*νεκρός σύνδεσμος*]
5. ↑  Sasa MARKOVIC | Season 2004/2005[*νεκρός σύνδεσμος*]
6. ↑  Sasa Markovic / Žaidėjai - Basketnews.lt
7. ↑  Sasa MARKOVIC | Season 2006/2007[*νεκρός σύνδεσμος*]
8. ↑  Team Details - Limoges Rosters for season 07-08 - Proballers
9. ↑  Sasa MARKOVIC | Season 2008/2009[*νεκρός σύνδεσμος*]

Πηγές
-----

* insports.eu: soccer stats | basketball statistics[*νεκρός σύνδεσμος*]
* L'Air ingaggia Sasa Markovic - Legabasket[*νεκρός σύνδεσμος*]
* Sasa Theodorakis-Markovic - Limoges – Joueurs - Pro A – LNB.fr
Οι **Σοφίδες** ή οι **Σοφίδαι** (τουρκικά: *Evrencik*, Εβρεντζίκ) είναι χωριό της Ανατολικής Θράκης στην Τουρκία. Διοικητικά υπάγονταν στο Βιλαέτι Αδριανουπόλεως, στο Σαντζάκι των Σαράντα Εκκλησιών, στον Καζά της Βιζύης. Εκκλησιαστικά υπάγονταν στη Μητρόπολη της Βιζύης. Χωριό κοντά στο Σκεπαστό. Tον 17ο αιώνα στο χωριό εγκαταστάθηκαν και κάτοικοι από τον Άγιο Γεώργιο ύστερα από τις λεηλασίες που υπέστη ο οικισμός τους από ληστές και επιδρομείς. Το 1878 υπήρχαν 2.500 Έλληνες και ένα Δημοτικό σχολείο με 90 μαθητές. Οι κάτοικοι ήταν γεωργοί, κτηνοτρόφοι, μυλωνάδες και εξαίρετοι κτίστες. Υπήρχε η εκκλησία του Αγίου Γεωργίου.

Με τη Συνθήκη των Σεβρών, τον Αύγουστο του 1920 παραχωρήθηκε και επίσημα η ανατολική Θράκη στην Ελλάδα έτσι λοιπόν απο το 1920 έως το 1922 όπου επήλθε η Μικρασιατική καταστροφή, οι **Σοφίδες** ανήκαν στο τότε Βασίλειο της Ελλάδος κ μετείχε στην Εθνική απογραφή πληθυσμού το 1920, κ σύμφωνα με την απογραφή ο πληθυσμός ήταν 357 Άρρενες 521 γυναίκες στο Σύνολο 878 κάτοικοι. και υπαγόταν διοικητικά στον νεοσύστατο τότε Νομό Σαράντα Εκκλησιών και στην Υποδιοίκηση Βιζυής. 

Μετά την ανταλλαγή πληθυσμών μεταξύ Ελλάδος και Τουρκίας στο χωριό μετοίκισαν Μουσουλμάνοι πρόσφυγες από τη Μακεδονία κ τη Θράκη και οι *Σοφιδιώτες* μεταφέρθηκαν στη Δυτική Θράκη και την Κεντρική Μακεδονία. Κάποιοι λένε ότι μερικοί Σοφιδιώτες έμειναν εκεί κ εκτουρκίστηκαν.

Παραπομπές
----------

1. ↑  «Σοφίδες και Άι Γιάννης επαρχίας Βιζύης Ανατολικής Θράκης». *Το σπιτάκι της Μέλιας*. 2 Ιουλίου 2014. Ανακτήθηκε στις 10 Μαρτίου 2020.
2. ↑  «Η κατάσταση στη Θράκη 1913-23». *oisapes.mysch.gr*. Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 10 Μαρτίου 2020.
3. ↑  «ΕΕΤΑΑ-Ελληνική Εταιρία Τοπικής Ανάπτυξης και Αυτοδιοίκησης Α.Ε.». *www.eetaa.gr*. Ανακτήθηκε στις 10 Μαρτίου 2020.

*